Werkloosheid | Solidariteit Blog
Sleutelwoord Argief vir 'werkloosheid'
Nog hoër plaaslone in die vooruitsig in 2014 en 2015
Gepubliseer deur Paul Joubert op 6 Februarie 2013 in Ekonomie.	9 Kommentare
Wingerde in die Stellenbosch-omgewing.
Buiten die wydverkondigde verhoging van minimumlone in die landbousektor vanaf R7,71 per uur tot R11,66 per uur, het die departement van arbeid ’n verdere verandering aan die minimumloonbepaling gemaak wat na alle waarskynlikheid in die toekoms belangrike implikasies sal hê.
Die minimumloonbepalings is meestal meerjarige bepalings, en die jongste een is geen uitsondering nie. Die volgende twee jaar se verhogings in die minimumloon op plase word ook daarin voorgeskryf. Lees verder ‘Nog hoër plaaslone in die vooruitsig in 2014 en 2015′
“Plaaslike kollektiewe bedinging” is maar net “bedinging”, minister Davies!
Gepubliseer deur Paul Joubert op 20 November 2012 in Ekonomie.	0 Kommentare
Rob Davies, die minister van handel en nywerheid en ŉ lid van die Suid-Afrikaanse Kommunisteparty (SAKP) se sentrale komitee, word in 20 November se Business Day aangehaal waar hy sê dat ŉ stelsel van “plaaslike kollektiewe bedinging” in landbou gebruik kan word, sodat plase wat finansieel goed doen, hul werkers meer kan betaal en plase wat finansieel nie so goed doen nie, hul werkers minder kan betaal. Dit is in teenstelling met die huidige bedeling waar die regering op ŉ minimumloon besluit wat deur alle plase betaal moet word, of dit nou ŉ spoggerige plaas is wat in die geld rol, of ŉ sukkelende plaas waar elke sent drie keer omgedraai word.
Minister Davies se voorstel is (anders as sy idees rondom swart ekonomiese bemagtiging) eintlik ŉ baie goeie een. Dit is só goed dat dit die vermoede laat ontstaan dat hy dalk verkeerd aangehaal is, of as hy reg aangehaal is, dat hy eintlik nie besef wat hy voorstel nie. Lees verder ‘“Plaaslike kollektiewe bedinging” is maar net “bedinging”, minister Davies!’
96 navrae. 0.3520 sekondes.	RSSNewsletterTwitterFacebookFlickrYouTubeSocial Slider